CELEX: 32011R0317
Language: sl
Date: 2011-03-31 00:00:00
Title: Izvedbena uredba Komisije (EU) št. 317/2011 z dne 31. marca 2011 o stosedeminštirideseti spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z Osama bin Ladnom, mrežo Al-Kaida in talibani

1.4.2011   
            
            
               SL
            
            
               Uradni list Evropske unije
            
            
               L 86/63
            
         IZVEDBENA UREDBA KOMISIJE (EU) št. 317/2011
   z dne 31. marca 2011
   o stosedeminštirideseti spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z Osama bin Ladnom, mrežo Al-Kaida in talibani
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 881/2002 z dne 27. maja 2002 o posebnih omejevalnih ukrepih za nekatere osebe in subjekte, povezane z Osama bin Ladnom, mrežo Al-Kaida in talibani, in o razveljavitvi Uredbe Sveta (ES) št. 467/2001 o prepovedi izvoza nekaterega blaga in storitev v Afganistan, o poostritvi prepovedi poletov in podaljšanju zamrznitve sredstev in drugih finančnih virov talibanov iz Afganistana (1), ter zlasti člena 7(1)(a) in člena 7a(1) Uredbe,
   ob upoštevanju naslednjega:
   
               (1)
            
            
               Priloga I k Uredbi (ES) št. 881/2002 navaja osebe, skupine in subjekte, ki jih zadeva zamrznitev sredstev in gospodarskih virov iz navedene uredbe.
            
         
               (2)
            
            
               Odbor za sankcije Varnostnega sveta Združenih narodov je 23. marca 2011 sklenil dodati eno fizično osebo na seznam oseb, skupin in subjektov, za katere velja zamrznitev sredstev in gospodarskih virov.
            
         
               (3)
            
            
               Prilogo I k Uredbi (ES) št. 881/2002 je zato treba ustrezno posodobiti.
            
         
               (4)
            
            
               Da se zagotovi učinkovitost ukrepov, določenih v tej uredbi, bi morala ta uredba začeti veljati takoj –
            
         SPREJELA NASLEDNJO UREDBO:
   Člen 1
   Priloga I k Uredbi (ES) št. 881/2002 se spremeni v skladu s Prilogo k tej uredbi.
   Člen 2
   Ta uredba začne veljati z dnem objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 31. marca 2011
      
         
            Za Komisijo V imenu predsednika
         
         
            Vodja Službe za instrumente zunanje politike
         
      
   
   
      (1)  UL L 139, 29.5.2002, str. 9.
   
      PRILOGA
      V Prilogi I k Uredbi (ES) št. 881/2002 se pod naslov „Fizične osebe“ doda naslednji vnos:
      
         „Ibrahim Hassan Tali Al-Asiri (tudi (a) Ibrahim Hassan Tali Asiri, (b) Ibrahim Hasan Talea Aseeri, (c) Ibrahim Hassan al-Asiri, (d) Ibrahim Hasan Tali Asiri, (e) Ibrahim Hassan Tali Assiri, (f) Ibrahim Hasan Tali’A ’Asiri, (g) Ibrahim Hasan Tali al-’Asiri, (h) Ibrahim al-’Asiri, (i) Ibrahim Hassan Al Asiri, (j) Abu Saleh, (k) Abosslah, (l) Abu-Salaah). Naslov: Jemen. Datum rojstva: (a) 19.4.1982, (b) 18.4.1982, (c) 24.6.1402 (po muslimanskem koledarju). Kraj rojstva: Rijad, Saudova Arabija. Državljanstvo: Saudove Arabije. Št. potnega lista: F654645 (številka potnega lista Saudove Arabije; izdan 30.4.2005, prenehal veljati 7.3.2010, datum izdaje po muslimanskem koledarju: 24.6.1426, pretek veljavnosti po muslimanskem koledarju: 21.3.1431). Nacionalna matična številka: 1028745097 (identifikacijska številka Saudove Arabije). Druge informacije: (a) agent in glavni izdelovalec bomb pri Al-Kaidi na Arabskem polotoku; (b) od marca 2011 naj bi se skrival v Jemnu; (c) išče se v Saudovi Arabiji; (d) zanj je bilo izdano oranžno opozorilo Interpola (dosje #2009/52/OS/CCC, #81); (e) povezan z Nasirjem ’abd-al-Karimom ’Abdullahom Al-Wahishijem, Saidom Alijem al-Shihrijem, Qasimom Yahyo Mahdijem al-Rimijem in Anwarjem Nasserjem Abdullo Al-Aulaqijem. Datum določitve iz člena 2a(4)(b): 24.3.2011.“